my en my my my my my my my en en my my my my my my my my my en my my my my my my my my en my ru my my my en en ru my ru my br my en en en en en en sv fr de de fr my en my my el my my my my my my my my el my my my en my my my el my my my my el my my my my el my my el my my el my my el my my el my my el my my el my my el my fr en my nl en my my my my my en en en en en en es en en en en en my my my my my my my my my en my my my my my my en my my my my my my my my en en en en en en en en en en en en en en en en en en en en en en
နိုင်ငံတကာအထူးဆောင်းပါး
ပဲရစ်မြို့မှ သွေးချောင်းစီးသော ၁၃ သောကြာည
ပဲရစ်မြို့မှ သွေးချောင်းစီးသော ၁၃ သောကြာည
Written by  Super User
Saturday, November 14 2015 00:00
Rate this item
ပြင်သစ်နိုင်ငံ ပဲရစ်မြို့တွင် အကြမ်းဖက်တိုက်ခိုက်မှုများနှင့် ဗုံးပေါက်ကွဲမှုများကြောင့် လူ အနည်းဆုံး ၁၅၃ ဦး သေဆုံး ~
+++++++++++++++++++++++++++++++
ကမ္ဘာ့နိုင်ငံအသီးသီးမှခေါင်းဆောင်များက ဝမ်းနည်းစကား ပြောကြား
အကျည်းတန်သော သွေးလွှမ်းမှု၏ အစ
*********************************
နိုဝင်ဘာ ၁၃ ရက် သောကြာနေ့ ညတွင် ပဲရစ်မြို့ခံများ နှင့် ကမ္ဘာလှည့်ခရီးသွားများ ထောင်ပေါင်းများစွာတို့ သည် ကမ္ဘာ့ချန်ပီယံ ဂျာမနီနှင့် ပြင်သစ်တို့ ကစားနေသည့် ဘောလုံးပွဲသို့ အားပေး ရန် ရောက်ရှိနေကြသည်။  ထိုအချိန်တွင် အားလုံးက မျှော်လင့်မထားသော အဖြစ်အပျက်များ အစီအစဉ်တကျ ဖြစ်ပေါ်လာတော့သည်။ အေကေ - ၄၇ မောင်းပြန် ရိုင်ဖယ် သေနတ် များ ကို ကိုင်ဆောင်ထားသည့် အကြမ်းဖက်သမား များနှင့် ခန္ဓာကိုယ် တွင် ဗုံးများ ပတ်ထားသောသူများက ၄င်း ပျော်ရွှင်မှုများကို အကျည်းတန်စွာ ဖြိုခွင်းလိုက်သည်။ ပရိသတ် ၈ သောင်းကျော် ရှိနေခဲ့သည့် ချစ်ကြည်ရေးဘောလုံးပြိုင်ပွဲ ကျင်းပရာ ကွင်း အပြင်ဘက်တွင် ပထမပိုင်းပွဲပြီးချိန် တွင် ပေါက်ကွဲမှု ၃ ကြိမ်ဖြစ်ပွားပြီး လူ ၃ ဦး ကနဦးတွင် သေဆုံး ခဲ့ရသည်။
ထို့နောက် ၁၉၉၈ ကမ္ဘာ့ဖလားဗိုလ်လုပွဲ ကျင်းပရာကွင်းအပြင်ရှိ ပေါက်ကွဲမှုများကြောင့် သေဆုံးသူ ၅ ဦးအထိ မြင့်တက်လာခဲ့ကာ အကြီးအကျယ်ထိခိုက်ဒဏ်ရာရသူ ၁၁ ဦးနှင့် အနည်းငယ် ဒဏ်ရာရသူ ၃၀ ဦး ရှိလာခဲ့သည်။
၄င်းတို့အထဲမှ ပေါက်ကွဲမှု တစ်ခုမှာ ကွင်းအပြင်ဘက်ရှိ မက်ဒေါ်နယ် စားသောက်ဆိုင်အနီးတွင်ဖြစ်သည်။ ရဲများ၏ အဆို အရ ပေါက်ကွဲမှုများထဲမှာ တစ်ခုသည် အသေခံ ဗုံးဖောက် ခွဲမှု ကြောင့် ဖြစ်သည်ဟုဆိုသည်။
“ပေါက်ကွဲစေနိုင်သော ခါးပတ်ပတ် ထားတဲ့ လူတစ်ယောက်က သူ့ကိုယ်သူ ဖောက်ခွဲပစ်လိုက်တာပါ” ဟု ရဲများက ဆိုသည်။
အဆိုပါ ဘောလုံးပွဲ သို့ ရောက် ရှိနေသည့် ပြင်သစ် သမ္မတ ဖရန်ကိုစစ် ဟော်လန်ဒေ သည် အလျှင်အမြန်ထွက်ခွာလာခဲ့ ပြီးသည့်နောက် ပဲရစ်မြို့လယ်တွင် တိုက်ခိုက်မှုများနှင့် ဘက်တာ ကလန် ပြဇာတ်ရုံတွက် တရားခံမျာ ဖမ်းဆီးခံရ ခြင်းကဲ့သို့သော သတင်းဆိုးများ ထွက်ပေါ်လာတော့သည်။
အကြမ်းဖက် တိုက်ခိုက်ခံရပြီးနောက် ဒဏ်ရာရရှိသူများ နှင့် ရဲတပ်ဖွဲ့ဝင်များ ကို တွေ့ရစဉ်။ Photo - AFP
ပွဲကို ဆက်လက်ကျင်းပသော်လည်း ပွဲကြည့် ပရိသတ်အချို့သာ ယင်း ထူးခြားဖြစ်စဉ် ကို သတိထားမိခဲ့သည်။ ဒုတိယတစ်ပိုင်းလုံး ကောင်းကင်ယံတွင် ရဟတ်ယာဉ်များ ပျံသန်းခြင်း နှင့် အချက်ပေးဥသြသံများ ထွက်ပေါ်လာခြင်းကိုမူ ပွဲကြည့် ပရိသတ်အချို့သာ သတိထားမိလိုက်သည်။
နောက်ဆက်တွဲ တိုက်ခိုက်မှုများ
******************************
တစ်ချိန်တည်းတွင် ကာလီဖိုးနီယားမှ ရော့ခ်တီးဝိုင်း Eagles of Death Metal  ဖျော်ဖြေနေသော ဘက်တာကလန် ဖျော်ဖြေပွဲ ကျင်းပရန် နေရာတွင် ပစ်ခတ်မှုများနှင့် အသေခံ ဗုံးခွဲတိုက် ခိုက်မှုများ ဖြစ်ပေါ်လာတော့သည်။ ထိုရော့ခ်ဂီတ ဖျော်ဖြေပွဲသို့ တက်ရောက်လာသော လူ အယောက် ၁၀၀ နီးပါးခန့်ကို သေနတ်သမား သမားများ စနစ်တကျ အချိန် ၁၀ မိနစ်အတွင်း သတ်ဖြတ် ခဲ့သည်။
အကြမ်းဖက်တိုက်ဖျက်ရေး ကွန်မန်ဒိုများ အဆိုပါ အဆောက်အဦးကို စီးနင်းဝင်ရောက်ပြီး အကြမ်းဖက်သေနတ်သမားများကို ပစ်သတ်ပြီး ဒါဇင်နှင့် ချီသော အသက်ရှင် ကျန်ရစ်သူများကို ကယ်ဆယ် ခဲ့ရသည်။ နောက်ပိုင်းထွက်ပေါ်လာသော သတင်းများ အရ ဘာတာကလန် ဖျော်ဖြေခန်းမအတွင်း လူ အယောက် ၈၀ ကိုသတ်ဖြတ်ခဲ့ပြီး ဒါဇင်ပေါင်းများစွာကို ဓါးစာခံ အဖြစ် ဖမ်းဆီး ခေါ်ဆောင် သွားခဲ့သည်။
အကြမ်းဖက် တိုက်ခိုက်ခံရပြီးနောက် ဒဏ်ရာရရှိသူများကို အရေးပေါ်ကယ်ဆယ်ရေးများပြုလုပ်နေသည်ကို တွေ့ရစဉ်။
Photo - AFP
အခြားတိုက်ခိုက်ခံရသောနေရာများမှာ ပဲရစ်မြို့ရှိ သက်တမ်းအရင့်ဆုံး စိန့်လူးဝစ်ဆေးရုံအရှေ့ရှိ Le Carillon ကဖေး ဘား နှင့် Le Petit Cambodge ကမ္ဘောဒီးယား စားသောက် ဆိုင်တို့ဖြစ်သည်။ နောက်တစ်နေရာမှာ ပဲရစ်မြို့အရှေ့ဘက်ရှိ ကမ္ဘာလှည့် ခရီးသည်များ အလာများသော La Belle Équipe စားသောက်ဆိုင်ဖြစ်သည်။ ထို့ပြင် အခြား တစ်နေရာ တွင်လည်း ပစ်ခတ်မှုများ ရှိခဲ့သည်ဟုဆိုသည်။ အထက်ဖော်ပြပါ ဘား နင့် စားသောက်ဆိုင် နေရာ ၅ ခုတွင် လူအများအပြား သေဆုံးခဲ့ပြီး အကြမ်းဖက် တိုက်ခိုက်ရေးသမား ၈ ဦးသေဆုံး ခဲ့သည်ဟု ဆိုသည်။
ရဲများက အကြမ်းဖက်တိုက်ခိုက်ခဲ့သူ အားလုံး သေဆုံးပြီဟုဆိုသော်လည်း အဆိုပါ အဆက်မပြတ် တိုက်ခိုက်မှုများတွင် ပါဝင်ခဲ့သူအချို့ လွတ်မြောက်နေဆဲ ဖြစ်သည်ဟု ယုံကြည်နေသည်။ ပဲရစ်မြို့ခံများ ကို အိမ်အတွင်း၌သာ နေကြရန် နှင့် စစ်တပ်တာဝန်ရှိသူ ၁၅၀၀ ခန့်ကို တစ်မြို့လုံးကို တပ်ဖြန့်ချထားခဲ့သည်။
ထူးခြားဖြစ်စဉ်များ
*********************
သေနတ်သမားများ၏ ရည်ရွယ်ချက်ကို ယခုအချိန်အထိ အတည်မပြုရသေးသော်လည်း မျက်မြင်သက်သေ တစ်ဦး၏အဆိုအရ တိုက်ခိုက်သူများထဲမှ တစ်ဦးသည် စစ်သွေးကြွ အစ္စလာမစ်အုပ်စု အိုင်အက်စ် ကို ထောက်ခံကြောင်း ထုတ်ဖော်ပြောခဲ့သည်ဟု ကြားခဲ့ရကြောင်း သိရသည်။
အခြား မျက်မြင်သက်သေတစ်ဦး ၏အဆိုအရ တိုက်ခိုက်သူတစ်ဦးက အာရဗီဘာသာဖြင့် “ဘုရားသခင်သည်သာ အမြင့်မြတ်ဆုံး” ဟု အစောပိုင်းတွင်း ဟစ်ကြွေးခဲ့သည်ဟုဆိုသည်။ လူတစ်ဦး က “အဲဒါ သမ္မတ ဟော်လန်ဒေး ရဲ့ အပြစ်ပဲ၊ သူဟာ ဆီးရီးယားအခြေ အနေကို ကြားမဝင်ခဲ့သင့်ဘူး ” ဟု ပြောသည်။ ပြင်သစ်သမ္မတ၏ အိုင်အက်စ်အပေါ် အနောက် နိုင်ငံများ က လေကြောင်း စစ်ဆင်ရေးတွင် ပါဝင်ခဲ့မှုကြောင့် ဖြစ်ပေါ်လာသော နောက်ဆက်တွဲ ဂယက်ဟုဆိုသည်။ ပဲရစ်မြို့တွင် ပြီးခဲ့သည့် ဇန်နဝါရီလအစောပိုင်းတွင် တိုက်ခိုက်မှုများ ဖြစ်ပွား ခဲ့ရာ တွင် အစ္စလာမစ် သေနတ်သမားများက လူ ၁၈ ဦးကို သတ်ဖြတ်ခဲ့သည်။
ယခုကဲ့သို့ အကြမ်းဖက်တိုက်ခိုက်မှုများ ဖြစ်ပွားခဲ့သည့် ပဲရစ်မြို့နေလူထုသည် တွစ်တာမှတစ်ဆင့် ဒုက္ခသည် များကို ရှာဖွေ ကူညီကယ်ဆယ်ပေးရန် အကူအညီတောင်းထားသည်။
နိုင်ငံတကာအကြီးအကဲများ၏ တုန့်ပြန်မှုများ
***************************************
ပြင်သစ် သမ္မတက နိုင်ငံတော်အရေးပေါ် အခြေအနေကြေညာပြီး ကာဖျူး အမိန့် ထုတ်ပြန်ခဲ့သည်။ ထို့ပြင် နယ်စပ် ဂိတ်များကို ပိတ်ထား လိုက်ပြီး တပ်ဖွဲ့များကို တပ်ဖြန့်ချထားလိုက်သည်။ သမ္မတ ဟော်လန်ဒေး က တစ်နိုင်ငံလုံး သို့ မိန့်ခွန်းပြောကြား ရာတွင်
ပြင်သစ်သမ္မတ ဟော်လန်ဒေး ပြည်သူများသို့  မိန့်ခွန်းပြောကြားနေစဉ်။ Photo - AFP
“ကျွန်တော်တို့ သိပ်ကြောက်နေဖို့မလိုပါဘူး၊ ကျွန်တော်တို့ဟာ နိုင်ငံတစ်ခုအနေနဲ့ အင်အားတွေကို ပေါင်းစပ်ပြီး အဲဒီကြောက်ရွံ့ မှုတွေကို ရင်ဆိုင်ရပါမယ်၊ အကြမ်းဖက်မှုကိုလည်း ရင်ဆိုင်ဖြေရှင်းရပါမယ်” ဟုပြောသည်။
**************
အမေရိကန်သမ္မတ ဘားရက်အိုဘားမား က “ ဒါဟာ ပြင်သစ်နိုင်ငံသားတွေကိုပဲ တိုက်ခိုက်လိုက်တာမဟုတ်ပါဘူး၊ လူသား မျိုးနွယ်ကြီး တစ်ခုလုံးနဲ့ ကျွန်တော်တို့တန်ဖိုးထားတဲ့ အမြဲတမ်းအမှန် တရားတွေ ကိုလည်း တိုက်ခိုက်လိုက် တာ ဖြစ်ပါ တယ်၊ ပြင်သစ်ပြည်သူတွေနဲ့ တစ်ကမ္ဘာလုံးမှာရှိတဲ့ နိုင်ငံတွေနဲ့ ဒီအကြမ်းဖက်သမားတွေကို တရားမျှတမှုရှိဖို့နဲ့ မည်သည့် အကြမ်း ဖက် ကွန်ရက်ကိုမဆို ချေမှုန်းဖို့ အချင်းချင်း လက်တွဲကာ လုပ်စရာရှိတာ ဘာပဲဖြစ်ဖြစ် ကျွန်တော်တို့လုပ်သွားပါမယ်၊” ဟု အိမ်ဖြူတော်မှ ပြောကြားသည်။
**************
ဗြိတိန်ဝန်ကြီးချုပ် ဒေးဗစ်ကင်မရွန်းကလည်း “ကျွန်တော်တို့ ကူညီနိုင်တာအားလုံး လုပ်သွားပါ့မယ်” ဟုပြောသည်။
****************
စပိန်ဝန်ကြီးချုပ် မာရီအန်နို ရာဂျွိုင်း က ပြင်သစ် ဝန်ကြီးချုပ်ကို ပူးပေါင်းဆောင်ရွက်လိုကြောင်း ပြောပြီး စပိန်နိုင်ငံခြားရေး ဝန်ကြီး ဂျို့မူနီဂါဆီယာမာဂလိုက စစ်သွေးကြွ တိုက်ခိုက်မှုများ၏ ခြောက်လှ န့်မှုကို အသားပေးပြောကြားသည်။
*********************
တူရကီသမ္မတ က “အကြမ်းဖက်ဝါဒရဲ့ ပုံစံနှင့် အခြေအနေကို ကောင်းစွာ နားလည်သဘောပေါက်ထားတဲ့ နိုင်ငံတစ်ခု အနေနဲ့ ပြင်သစ်နိုင်ငံ အနေနဲ့ ယခုကြုံတွေ့နေရတာတွေကို အပြည့်အဝ ခံစား နားလည် မိပါတယ်” ဟုပြောသည်။
**********************
စင်ကာပူ ဝန်ကြီးချုပ် လီရှန်လွန်း က ကပ်ဆိုက်နေတဲ့ ကမ္ဘာပေါ်မှာ လူအစုလိုက်အပြုံလိုက် အသတ်ခံရတာ ဒါပထမဆုံး မဟုတ်ပါ ဘူး၊ ဒါပေမယ့် ဖြစ်ရပ်တစ်ခုစီဖြစ်တဲ့အချိန်မှာ စကားနှင့် ဖော်ပြလို့မရနိုင်တဲ့ ခံစားချက်တွေ ခံစားရပါတယ်” ဟု ပြောသည်။ ပဲရစ်မြို့ တိုက်ခိုက်မှုများကြောင့် စင်ကာပူနိုင်ငံအနေဖြင့် လုံခြုံရေး အခြေအနေ သတိအနေအထားသို့ တိုးမြှင့် ထားသည်။
အီးယူနှင့် နေတိုး
***********************
အီးယူ ကော်မရှင်ဥက္ကဌ ဂျင်းကလွန်း ဂျန်ကာ နှင့် နေတိုး အကြီးအကဲ ဂျင်းစ် စတော့တန်းဘတ် က လူပေါင်းများစွာ အသက်ဆုံးရှုံး ခဲ့ရသည့် ပဲရစ်မြို့တိုက်ခိုက်မှုများကြောင်း အကြီး အကျယ် တုန်လှုပ်မိကြောင်း ပြောသည်။
************************
ဗာတီကန်ကလည်း ပဲရစ်မြို့တွင် ဖြစ်ပွားခဲ့သော သတ်ဖြတ်မှုများကို ရူူးနှမ်းသော အကြမ်းဖက်တိုက်ခိုက်မှုဟု အပြစ်တင်ခဲ့ပြီး ရာဇဝတ်မှုမြောက်သော အမုန်းတရားကို ပျံ့နှံ့မှုကို စောင့်ကြည့် ရန် ပြင်းထန်သော တုန့်ပြန်မှုတစ်ခုကို တောင်းဆိုလိုက်သည်။
နောက်ဆက်တွဲ အခြေအနေ
**************************
ပြင်သစ်နိုင်ငံမှ လေကြောင်းခရီးစဉ်အားလုံးကို ဖျက်သိမ်းခြင်းမရှိဘဲ ပုံမှန်အတိုင်း ပြေးဆွဲလျက်ရှိသည်။ ကမ္ဘာ့အကြီးမားဆုံး ခရီးသည်ပို့ဆောင်ရေး လုပ်ငန်းဖြစ်သော အမေရိကန် အဲလိုင်း အုပ်စု က ပဲရစ်မြို့သို့ ပျံသန်းမည့် ၄င်း၏ လေကြောင်းခရီးစဉ် အားလုံးကို ရွှေ့ဆိုင်းလိုက်သည်။
REF : CNN. AFP, CNA
Read 1069 times
Published in အထူးဆောင်းပါး (နိုင်ငံတကာ)
Latest from Super User
မြို့ပတ်ရထားစီး ပြည်ပခရီးသည် ထက်ဝက်ခန့် တက်လာ
မွန်ပြည်နယ်အတွင်း မိုးစပါးစိုက်ပျိုးစရိတ်ထုတ်ချေးငွေများ အပြည့်အဝပြန်လည်ရရှိမည်ဟုဆို
ဝမ်ပေါင်ကုမ္ပဏီမှ ကြေးနီသယ်ကားများကို လက်ပံတောင်းတောင်ဒေသခံများ ပိတ်ဆို့တားဆီး ဆန္ဒပြတောင်းဆို
ကလေးလုပ်သား ခြောက်သိန်းခန့် အန္တရာယ်ရှိ လုပ်ငန်းခွင်များတွင် အဆိုးရွားဆုံးပုံစံဖြင့် ခိုင်းစေခံနေရဟု ILO ဆို
ရန်ကုန်မြို့ပတ်ရထားများ မြန်နှုန်းမြှင့်မောင်းနှင်နိုင်ရန် ခရီးသည်နည်းပါးသောဘူတာအချို့ကို ဖျက်သိမ်းမည်
back to top
Job opportunity
no frame support
Job in Myanmar
Stay connected
RSS Vimeo Twitter Facebook Moby Picture
မျက်မှောက်ရေးရာ
အယ်ဒီတာ့အာဘော်
လူမျိုးစုရေးရာ
အထူးသတင်းပေးပို့ချက်
Advertisement
နိုင်ငံတကာသတင်းများ
နိုင်ငံတကာအထူးဆောင်းပါး
အထူးကဏ္ဍအစီအစဉ်
မှတ်တမ်းများ
ဖျော်ဖြေရေး
နယ်သတင်းများ
မန္တလေးသတင်းများ
မှုခင်းသတင်းများ
လွှတ်တော် ကိုယ်စားလှယ်လောင်းများ မိတ်ဆက် ကဏ္ဍ
Copyright 2014 © Democracy Today Daily Newspaper | Myanmar News Network Co.,Ltd. All rights reserved.
Creation of OrientWebs!
Myanmar News Network
Login or Register
Remember Me
fb iconLog in with Facebook